Value Added Life Aloe Cup: Onder-11 rugbyspelers meet kragte | News24
Value Added Life Aloe Cup: Onder-11 rugbyspelers meet kragte
Die Laerskool Jeffreysbaai in samerwerking met Value Added Life (hoofborg) bied vanjaar die tweede Value Added Life Aloe Cup by die skool aan. Gereed vir die groot o.11-rugbyspeler-slag is Johan Lottering (Value Added Life), skoolhoof Johan Dippenaar, organiseerder Heinrich Crouse, speler Zack Malherbe en o.11-afrigter Tinus du Preez. Foto:VERSKAF
AGT o.11-rugbyspanne van skole in die Oos- en Wes-Kaap, asook die Vrystaat, meet in Junie vanjaar kragte in Jeffreysbaai tydens die jaarlikse Value Added Life (VAL) Aloe Cup - die grootste geleentheid op die Laerskool Jeffreysbaai se rugbykalender.
Die kampioene, Grey Kollege van Bloemfontein, is vanjaar terug om hul titel te ver-dedig, terwyl die Laerskool Gene Louw van Durbanville wat naelskraap teen die kampioene verloor het, vasbeslote is om vanjaar met die trofee weg te stap. Nog gunstelinge sluit in die laerskole Jeffreysbaai (Jeffreysbaai), Durbanville (Durbanville), Handhaaf (Uitenhage), Volkskool (Graaff-Reinett) en Knysna (Knysna). Die Glenwood Primêre Skool van Durban neem vanjaar vir die eeerste keer aan die rugbytoernooi deel.
Bobaas skeidsregters sal tydens elke wedstryd in beheer van die fluitjie wees.
Heinrich Crouse, organiseerder, sê: Ons is ’n trotse rugbyskool en dié toernooi bied ons o.11-ruggbyspelers die ideale geleentheid om teen die beste skole in die land mee te ding.
“Dit help om hul spel te ontwikkel. Ons kon duidelik die verskil in hul spel na verlede jaar se Aloe Cuo waarneem. Ons afrigters kry verder die geleentheid om by ander afrigters te leer. Almal wen.”
Volgens Crouse gee die skool op die manier ook aan die gemeenskap terug. “Baie ouers toer saam met die spanne, en dié ouers spandeer geld by plaaslike besighede.
“Die Laerskool Jeffreysbaai bedank Value Added Life vir hul bydrae tot die sukses van die VAL Aloe Cup. Sonder hulle sou die toernooi nooit ’n realiteit kon word nie,” sê Crouse.
Die VAL Aloe Cup vind vanaf 29 Junie tot 1 Julie in Jeffreysbaai plaas. Na drie dae se top-gehalte rugby en 16 wedstryde, sal die wenspan op 1 Julie gekroon word.